**NAVODILA ZA MALICO/KOSILO V ŠOLSKEM LETU 2022/2023**

**NAVODILA ZA DIJAKE 1. LETNIKA**

Dijaki prvih letnikov ste se na šolsko malico in/ali kosilo prijavili ob vpisu v šolo. (Če niste prijavljeni, se lahko prijavite kadarkoli med šolskim letom.)

Prvi dan pouka boste pri razrednikih dobili **dijaške izkaznice**, s katerimi se boste v šolski jedilnici evidentirali pri prevzemu malice .

Z urejenim dostopom do aplikacije **eAsistent** boste lahko izbirali med dvema menijema: **meni1** (mesni) ali **meni2** (brezmesni) pri šolski malici.

Razdeljevanje kosil za prijavljene dijake poteka **od 12.30 do 14.50**. **Jedilnica je odprta do 15. ure.**

**NAVODILA ZA VSE DIJAKE**

Dijaki se lahko na **www.easistent.com/prijava** s svojim e-naslovom in geslom vpišete v eAsistenta, kjer lahko v modulu prehrana izbirate jedilnike. Tisti, ki ste eAsistenta uporabljali že v OŠ, uporabite isto uporabniško ime in geslo.

V primeru, da ste pozabili geslo, lahko na www.easistent.com/prijava kliknete na pozabljeno geslo, vpišete svoj e-naslov in dobili boste navodila za nastavitev novega gesla.

Ko se prijavite v eAsistenta, se vam v zavihku **prehrana** prikaže tedenski pregled menijev. Z zeleno kljukico je označeno, kateri meni ste izbrali. Poleg kljukice je tudi podatek, da ste naročeni na izbrani meni in datum, ko je bilo naročilo zabeleženo.

Izbira menija malice je potrebno opraviti **vsaj 7 dni pred izbranim dnem** (npr. v ponedeljek lahko izberete meni malice za naslednji ponedeljek in naprej). *ČE MENIJA ZA MALICO NISTE IZBRALI (ali zamudili omenjeni termin), VAM BO SISTEM SAMODEJNO DODELIL* ***MENI 1****.*

Če se želite za določen dan odjaviti od malice, morate klikniti na **Odjava** in tako se boste odjavili od obroka. Morate pa biti pozorni na pravočasno odjavo, da se vam obrok ne zaračuna. Od malice ali kosila se lahko odjavite **najkasneje do 12. ure za NASLEDNJI DAN.** V izrednih primerih (npr. bolezen) lahko malico odjavite do 8:00 za isti dan s sporočilom na elektronski naslov **pavel.skoberne@gssrm.si**.

**Če malice ali kosila ne boste pravočasno odjavili, bo obrok zaračunan kljub temu, da ga niste prevzeli (to je še posebej pomembno za tiste, ki boste imeli subvencionirano prehrano).**

Dijake višjih letnikov na malico in/ali kosilo **prijavijo starši s prijavo konec šolskega leta** (elektronska prijava preko eAsistenta ali pisna prijavnica), dijaške izkaznice ali obeske za evidentiranje prevzema malice pa imate aktivirane že od lani.

**Uradna odjava malice in/ali kosila za dalj časa je možna le pisno v tajništvu šole oz. pri organizatorju šolske prehrane ali preko e-pošte (pavel.skoberne@gssrm.si).**

Dijaki z dietno prehrano se oglasite pri organizatorju šolske prehrane in predložite zdravniško potrdilo in izpolnjen obrazec, ki je na spletni strani šole, o posebni prehrani.

Malica bo potekala v dveh glavnih odmorih v šolski jedilnici.

V **prvem** glavnem odmoru (9:25 - 9:55) za dijake 1. in 2. letnika.

V **drugem** glavnem odmoru (10:40 - 11:10) za dijake 3. in 4. letnika.

**Morebitne težave in nejasnosti dijaki rešujete z organizatorjem šolske prehrane ali ob prevzemu kosil neposredno z osebjem v kuhinji.**

***V četrtek, 1. 9. 2022, malica in kosilo ne bosta organizirana.***

***V petek, 2. 9. 2022, pa boste malico in kosilo prevzeli le prijavljeni dijaki (vsi ste naročeni na 1 meni).***

Od ponedeljka, 5. 9. 2022, bo možna izbira dveh menijev, na katera pa se prijavite najkasneje do petka, 2. 9. 2022.

Razdeljevanje kosil poteka **od 12.30 do 14.50**. Jedilnica je odprta **do 15. ure.**

**Cena malice je 2,73 €, cena kosila pa 4,80 €.**

Nepolnoletnim dijakom ni potrebno oddajati vloge za uveljavljanje subvencije malice, saj bo šola pridobila podatke na centru za socialno delo. Upošteva se uvrstitev v dohodkovni razred na osnovi podatkov o povprečnem mesečnem dohodku na osebo, ugotovljenem v veljavni odločbi o otroškem dodatku ali državni štipendiji.

Starši, katerih otroci bodo med šolskim letom postali polnoletni, morajo na centru za socialno delo oddati posebno vlogo, s katero zaprosijo za subvencijo dijaške malice. Njim se subvencija ne dodeli avtomatsko.

**Dijaki, ki niso naročeni na šolsko prehrano, v jedilnico NE VSTOPAJO.**

Na **spletni strani** šole so objavljene vse informacije v zvezi z malico in kosilom, mesečni jedilnik ter Pravilnik o šolski prehrani.

Zakon o šolski prehrani si lahko ogledate v Uradnem listu RS, št. 43/2010 z dne, 31. 5. 2010.

Kamnik, 31. 8. 2022 Organizator šolske prehrane: Pavel Škoberne